৮টি জেলার ফুটবল টিম এ খেলায় অংশগ্রহণ করছে। জেলা দলগুলোর মধ্যে রয়েছে, খুলনা, ফরিদপুর, কুষ্টিয়া, যশোর, বাগেরহাট, নাটোর, মাগুরা ও ঝিনাইদহ। খোলায় চ্যাম্পিয়ন দল পাবে ২ লাখ টাকা ও রানার্সআপ দল পাবে ১ লাখ টাকা। এ ছাড়া খেলায় অংশগ্রহণকারী প্রত্যেক দলকে দেওয়া হবে ২০ হাজার টাকা করে প্রদান করা হবে। উদ্বোধনী দিনে ফরিদপুর ও বাগেরহাট জেলা দল অংশ নেয়। উদ্বোধনী খেলায় ফরিদপুর জেলা একাদশের ১৬ নং জার্সি পরিহিত নাইজেরিয়ান খেলোয়াড় পিটার একমাত্র গোল করে দলকে জয়ী করেন। তিনি দ্বিতীয়ার্ধের ২৪ মিনিটের মাথায় গোলটি করেন। বাগেরহাট জেলা একাদশ আপ্রান চেষ্টা করেও গোল পরিশোধ করতে পারেনি। খেলায় পরিদপুর জেলা একাদশের ১০ নং জার্সি পরিহিত খেলোয়াড় রাজন লাল কার্ড পেয়ে মাঠের বাইরে চলে গেলে তাদের ১০ জন নিয়ে খেলতে হয়। খেলাটি পরিচালনা করেন শাহ মোহাম্মদ আব্দুল্লা ও রবিউল ইসলাম। আগামী রবিবার একই মাঠে খুলনা একাদশ বনাম মাগুরা একাদশের মধ্যে খেলা অনুষ্ঠিত হবে।